Diari Oficial de la Generalitat Valenciana


Sumari del DOGV 6835, del 07-08-2012 (2012/7464)

RESOLUCIÓ de 16 de juliol de 2012, de la directora de l'Agència Valenciana de Foment i Garantia Agrària, per la qual s'ordena la publicació de l'Acord d'Encàrrec de Gestió entre l'Agència Valenciana de Foment i Garantia Agrària i la Direcció General de Tecnologies de la Informació de la Conselleria d'Hisenda i Administració Pública, per a la gestió dels processos informàtics de l'Agència Valenciana de Foment i Garantia Agrària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7464


Data del document
:   16-07-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 16 de juliol de 2012, de la directora de l'Agència Valenciana de Foment i Garantia Agrària, per la qual s'ordena la publicació de l'Acord d'Encàrrec de Gestió entre l'Agència Valenciana de Foment i Garantia Agrària i la Direcció General de Tecnologies de la Informació de la Conselleria d'Hisenda i Administració Pública, per a la gestió dels processos informàtics de l'Agència Valenciana de Foment i Garantia Agrària. [2012/7464]  
Subscrit l'Acord d'Encàrrec de Gestió entre l'Agència Valenciana de Foment i Garantia Agrària i la Direcció General de Tecnologies de la Informació de la Conselleria d'Hisenda i Administració Pública, i en compliment del que disposa l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar l'Acord corresponent que figura com a annex d'esta resolució.  
  
El que es fa públic per a general coneixement.  
  
València, 16 de juliol de 2012.- La directora de l'Agència Valenciana de Foment i Garantia Agrària: Amparo Montoro Blasco.  
  
  
Acord d'Encàrrec de Gestió entre l'Agència Valenciana de Foment i Garantia Agrària i la Direcció General de Tecnologies de la Informació de la Conselleria d'Hisenda i Administració Pública, per a la gestió dels processos informàtics de l'Agència Valenciana de Foment i Garantia Agrària.  
  
València, 25 de juny de 2012  
  
Reunits  
D'una part, Amparo Montoro Blasco, subsecretària de la Conselleria d'Agricultura, Pesca, Alimentació i Aigua i directora de l'Agència Valenciana de Foment i Garantia Agrària, càrrecs per als quals va ser nomenada per Decret 76/2011, de 24 de juny, del Consell (DOCV núm. 6552, de 27.06.2011), en la seua condició de directora de l'Organisme Pagador, segons l'article 3.2 del Decret 124/2006 de 8 de setembre, del Consell, pel qual designa organisme pagador dels gastos corresponents a la Política Agrícola Comuna a la Comunitat Valenciana i se n'establix l'organització i funcionament (DOGV núm. 5344, de 12.09.2006), i l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia, en la redacció donada pel Decret 118/2008 d'1 d'agost, del Consell (DOCV núm. 5821, de 05.08.2008) i pel, Decret 34/2010, de 12 de febrer del Consell (DOCV núm. 6207, de 16.02.2010).  
  
D'una altra, Sofía Bellés Ramos, directora general de Tecnologies de la Informació, càrrec per al qual va ser nomenada per Decret 76/2011, de 24 de juny, del Consell (DOCV núm 6552, de 27.06.2011).  
Actuant tots ells d'acord amb els atribucions que els conferix el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua (DOCV núm. 6602, de 06.09.2011), i el Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV núm. 6608, de 14.09.2011).  
És reconeixen la competència suficient per a atorgar el present Acord, i a este efecte;  
  
Exposen  
Primer. Que el Reglament (CE) 885/2006, de la Comissió de 21 de juny, i el Reglament (CE) 1290/2005, del Consell, de 17 de maig, relatius a l'autorització d'organismes pagadors i altres òrgans i a la liquidació de comptes del FEAGA i del FEADER i, al finançament de la política agrícola comuna, respectivament, preveu una sèrie de requisits que han de complir els organismes pagadors pel que fa a la liquidació de comptes.  
Concretament, l'annex I del Reglament (CE) 885/2006, establix els criteris d'autorització referits a «1. entorn interior, 2. activitats de control, 3. informació i comunicació, 4. seguiment» que han de complir els organismes pagadors perquè puguen actuar com a tals.  
  
Segons l'apartat A) Estructura organitzativa, dins del punt «1. Entorn interior» del citat annex, establix la necessitat que l'organisme pagador compte amb una estructura organitzativa que li permeta realitzar les seues funcions principals d'autorització i control, execució i comptabilitat respecte dels gastos del FEAGA i FEADER. Així mateix preveu que la seua estructura organitzativa comprendrà els servicis tècnics i el servici d'auditoria interna.  
  
Segon. Que el Decret 124/2006 de 8 de setembre, del Consell, pel qual designa organisme pagador dels gastos corresponents a la Política Agrícola Comuna a la Comunitat Valenciana i se n'establix l'organització i funcionament (DOGV núm. 5344, de 12.09.06), designa en l'article 3 l'Agència Valenciana de Foment i Garantia Agrària com a organisme pagador de les ajudes del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER).  
  
  
Tercer. Que el Decret 123/2006 de 8 de setembre, del Consell (DOGV núm. 5344, de 12.09.2006), pel qual s'aprova l'Estatut de l'Agència Valenciana de Foment i Garantia Agrària, que va ser modificat per Decret 118/2008, d'1 d'agost, (DOCV núm. 5821, de 5.08.2008), del Consell, i per Decret 34/2010, de 12 de febrer, del Consell (DOCV núm. 6207, de 16.02.2010), regula en el seu títol II l'estructura organitzativa de l'Agència Valenciana de Foment i Garantia Agrària.  
  
  
Quart. Que amb data 31 de juliol de 2007 es va subscriure acord d'encàrrec de gestió entre l'organisme pagador i la Subsecretària de la Conselleria de Agricultura, Pesca i Alimentació per a la gestió per part del Servici d'Informàtica de la CAPA, dels processos informàtics de l'Agència Valenciana de Foment i Garantia Agrària, prorrogat per Acord de 30 de juliol de 2008 (DOCV núm. 5848, de 12.09.2008).  
  
  
Quint. Que el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat reforma l'organització bàsica de l'administració autonòmica valenciana.   
Així mateix, el Decret 75/2011, de 24 de juny del Consell, en la seua redacció donada pel Decret 89/2011, del Consell, establix l'estructura orgànica bàsica de la Presidència i de les Conselleries.  
Estes modificacions impliquen una reorganització que requerix la firma d'un nou acord d'encàrrec de gestió entre l'organisme pagador i el centre directiu amb competències en matèria de tecnologies de la informació.  
  
Sext. Que de conformitat amb l'article 40 del Reglament Orgànic i Funcional de la Conselleria d'Hisenda i Administració Pública aprovat per mitjà de Decret 119/2011, de 9 de setembre, del Consell, la Direcció General de Tecnologies de la Informació, assumix les competències en matèria de modernització de l'administració, seguretat de la informació, planificació, coordinació, autorització i control de les tecnologies de la informació, les telecomunicacions, comunicacions corporatives i la teleadministració de la Generalitat, a excepció de les que siguen exercides per la Conselleria de Sanitat i la Subsecretària d'Hisenda i Administració Pública en el seu àmbit competencial.  
  
  
Sèptim. Els òrgans administratius intervinents, de conformitat amb el que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, acorden per raons d'eficàcia formalitzar el present Acord d'Encàrrec de Gestió.  
  
Octau. Tenint en compte l'anteriorment exposat, les parts subscriuen el present acord atenint-se a les següents:  
  
CLÀUSULES  
  
Primera. L'Agència Valenciana de Foment i Garantia Agrària, en la seua condició d'organisme pagador, encomana a la Direcció General de Tecnologies de la Informació de la Conselleria d'Hisenda i Administració Pública, la gestió de bases de dades, xarxes i sistemes informàtics necessaris, així com qualsevol altra funció que en matèria d'informàtica i seguretat informatica li siga assignada a l'organisme pagador per al desenrotllament adequat de les seues funcions.  
  
Segona. L'encàrrec de gestió no suposa cessió de titularitat de la competència ni dels elements constitutius del seu exercici, i serà competència de l'Agència Valenciana de Foment i Garantia Agrària dictar tots els actes i resolucions de caràcter jurídic que considere convenient en relació amb l'activitat material objecte de l'encàrrec.  
  
  
Tercera. El present produirà efectes des del dia de la seua formalització, serà vàlid fins al 25 de juny de 2013, i serà prorrogable tàcitament per anys naturals.  
  
Quarta. Este encàrrec de gestió, podrà ser rescindit per mutu acord de les parts, o per acord motivat d'una d'estes, que haurà de ser comunicat a l'altra part amb almenys un mes d'antelació.  
  
  
I en prova de conformitat i per a la deguda constància de tot allò que s'ha convingut, es firma el present acord per duplicat exemplar en el lloc i la data al principi indicat  
  
La directora de l'Agència Valenciana de Foment i Garantia Agrària: Amparo Montoro Blasco.  
La directora general de Tecnologies de la Informació: Sofía Bellés Ramos.